Након пада низа крајишких општина у септембру 1995. године (ХВ/АРБиХ операција Маестрал), у склопу операције Вагањ, бригада заједно са 43. приједорском, 6. санском, 5. козарском, 65. заштитним пуком и други јединицама враћа 5. корпус на реку Уну. Пред улазак у Босанску Крупу, бригада је премештена у рејон Мањаче где добија задатак да у садејству са другим јединицама (Српска Гарда, Друга крајишка бригада и бригада Специјалне полиције МУПа РС) потисне 5. корпус АРБиХ из околине Мркоњић града и ослободи Кључ. За само три дана (3-6. октобар), 16. крајишка долази надомак Кључа, када се Главни Штаб одлучује да врати бригаду на добојско ратиште.